Герб на Ботсвана
Гербът на Ботсвана, валиден към 2008 г., е приет на 25 януари 1966. Гербът включва традиционния източноафрикански щит, крепен от две зебри от двете страни. Между щита и зебра вляво е изобразена бивна, а между щита и зебрата вдясно – клас просо.

Върху самия щит са разположени три зъбчати колела в горната част, три сини вълнообразни ленти в средата и глава на вол в долната част на щита.

Под щита се намира надпис с думата „пула“, която означава дъжд на езика на сетсвана.

Символи 
 Зебрите и бивните: природното богатство
 Просото: основната храна
 Три зъбчати колела: индустрията и добива на полезни изкопаеми
 Сините вълнообразни ленти: дъжда и няколкото реки в страната
 Главата на вола: селското стопанство, предимно животновъдството; търговията със слонова кост от близкото минало.
 Надписа: дъжда

Източници 
 „Botswana“
 „Botswana Coat of Arms“

Вижте също 
 Знаме на Ботсвана

Национални символи на Ботсвана
Ботсвана